† Notum sit omnibus fidelibus quod domnus Milo de Nogento, pro animæ suæ parentumque suorum remedio, concessit monachis in Vallelucente Deo servientibus, quicquid de feodo suo in territorio Curginei acquirere possent. Hujus rei testis fuit domnus Ansellus de Triagnio et domnus Garinus, frater ejus; Fulco de Jotro, Milo Sanctus. Hoc iterum recognovit apud Vallemlucentem Jherosolimam iturus, ita quod domnus Ansellus de Triagnio interfuit et Radulfus Bussuns et Willelmus Cornez de Cantamerla. Hoc idem laudavit, apud Nogentum, filia ejus Elisabeth et Girardus, maritus ipsius. Hujus rei testes fuerunt, de parte monachorum: Erardus, predicti castri capellanus; Garnerius de Fusseio; Philippus Bibens-Sequanam; de parte domni Milonis, Rainaldus, prepositus ejus; Stephanus, frater predicti capellani, et Fromundus frater ejus; Garnerius famulus ipsius domni Milonis. Et ut hoc ratum et inconcussum perpetuo haberetur, precibus ipsius Milonis signatum atque firmatum est sigille Hugonis, Senonensis archiepiscopi, et sigillo Henrici, Trecensis episcopi.